Diari Oficial de la Generalitat Valenciana


Sumari del DOGV 3504, del 27-05-1999 (1999/4898)

Informació pública del Programa d'Actuació Integrada de la Unitat d'Execució número 1 del Pla de Reforma Interior Los Cañones, inclòs al sector 1 de l'àmbit Rotes-Montgó/Nord del Pla General d'Ordenació Urbana de Dénia.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3504

Data del DOGV
:   27-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4898


Organisme emissor
:   Construcciones Hispano Germanas, SA

Tipus de document
:   Anunci

Informació pública del Programa d'Actuació Integrada de la Unitat d'Execució número 1 del Pla de Reforma Interior Los Cañones, inclòs al sector 1 de l'àmbit Rotes-Montgó/Nord del Pla General d'Ordenació Urbana de Dénia. [1999/Q4898]
  
La mercantil Construcciones Hispano Germanas, SA (CHG), ha formulat un programa d'actuació integrada sobre l'àmbit de la unitat d'execució número 1 del Pla de Reforma Interior Los Cañones, inclòs al sector 1 de l'àmbit Rotes-Montgó/Nord del Pla General d'Ordenació Urbana de Dénia. A aquest programa s'hi adjunta el Pla de Reforma Interior, l'homologació de l'àmbit a la Llei Reguladora de l'Activitat Urbanística, el Projecte d'Urbanització i l'escriptura de constitució d'agrupació d'interés urbanístic, a l'empara del que s'estableix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.394, de 24 de novembre de 1994).
  
D'acord amb el que s'estableix en l'article 48.1.c en relació amb l'article 46.3, ambdós de la llei esmentada, escau sotmetre aquest programa, amb tota la documentació annexa, a informació pública pel termini de 20 dies hàbils, comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, les persones interessades en aquest procediment podran formular qualssevol al·legacions que els convinguen segons dret, i també unes altres alternatives tècniques de programa, tot això en els termes i les condicions de la Llei 6/1994 esmentada, a aquest efecte qualsevol persona interessada podrà consultar l'expedient dipositat a la notaria del senyor Gerardo V. Wichmann Rovira, situada al carrer del Marqués de Campo, número 27, 1, de Dénia (Alacant), els dies hàbils en horaris d'11.00 a 13.00 hores. Igualment es fa constar que qualsevol persona podrà comparéixer en aquesta notaria per a obtenir una còpia de l'acta de protocol·lització del projecte i dels documents que s'hi adjunten, o sol·licitar que se li hi exhibisca.
  
Així mateix, tant la documentació a què es fa referència com l'expedient administratiu es podran consultar als locals de l'Ajuntament de Dénia (Servei d'Urbanisme), situats a la plaça de la Constitució, número 10, 03318 Dénia (Alacant), els dies hàbils de 09.00 a 13.00 hores.
  
Les al·legacions que, si escau, es formulen, es presentaran davant l'Ajuntament de Dénia, adreçades al Servei d'Urbanisme.
  
No consta un domicili conegut del titular cadastral següent:
  
Polígon Parcel·la Titular Domicili
  
10 56 María Casan Lattur Al municipi
  
Per tant, mitjançant aquesta publicació, es fa compliment del que s'estableix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Finalment, mitjançant aquest edicte, d'acord amb el que s'estableix en el paràgraf segon de l'article 48 en relació amb l'article 46, paràgrafs quart i cinqué de la Llei 6/1994 esmentada, es fa saber a les persones interessades que el termini de cinc dies hàbils per a presentar les proposicions juridicoeconòmiques comença l'endemà hàbil a la finalització del termini de 20 dies indicat anteriorment. Durant aquest termini es podran formular les proposicions a què es fa referència a l'Ajuntament de Dénia, en horari de 09.00 a 13.00 hores. Una vegada finalitzat aquest segon termini, l'endemà hàbil, tret de si és dissabte, en aquest cas caldrà entendre el dia hàbil immediatament posterior, tindrà lloc l'acte d'obertura de pliques a l'Ajuntament de Dénia.